Document ID: 32001D0231

Komission päätös,
tehty 13 päivänä maaliskuuta 2001,
jäsenvaltioiden mahdollisuudesta pidentää uusien tehoaineiden IKI 1145; TO 1145 (fostiasaatti), CGA 329351 (metalaksyyli-m), MON 37500 (sulfosulfuroni) ja Spodoptera exigua nuclear polyhedrosis virus väliaikaisia lupia koskevaa määräaikaa
(tiedoksiannettu numerolla K(2001) 698)
(ETA:n kannalta merkityksellinen teksti)
(2001/231/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2000/80/EY(2), ja erityisesti sen 8 artiklan 1 kohdan neljännen alakohdan,
sekä katsoo seuraavaa:
(1) Direktiivissä 91/414/ETY (jäljempänä "direktiivi") säädetään kasvinsuojeluaineisiin lisättäviksi sallittuja tehoaineita koskevan yhteisön luettelon laatimisesta.
(2) Hakija ISK Biosciences toimitti Yhdistyneen kuningaskunnan viranomaisille 5 päivänä maaliskuuta 1996 luetteloon sisällyttämistä varten IKI 1145; TO 1145 (fostiasaatti) -nimistä uutta tehoainetta koskevan asiakirja-aineiston.
(3) Hakija Novartis Crop Protection Ag. toimitti Belgian viranomaisille 9 päivänä helmikuuta 1996 luetteloon sisällyttämistä varten uutta CGA 329351 (metalaksyyli-m) -nimistä tehoainetta koskevan asiakirja-aineiston.
(4) Hakija Monsanto toimitti Irlannin viranomaisille 24 päivänä huhtikuuta 1997 luetteloon sisällyttämistä varten uutta MON 37500 (sulfosulfuroni) -nimistä tehoainetta koskevan asiakirja-aineiston.
(5) Hakija Biosys toimitti Alankomaiden viranomaisille 12 päivänä heinäkuuta 1996 luetteloon sisällyttämistä varten uutta Spodoptera exigua nuclear polyhedrosis virus -nimistä tehoainetta koskevan asiakirja-aineiston.
(6) Direktiivin 6 artiklan 3 kohdan säännösten mukaisesti komissio vahvisti päätöksessä 97/362/EY(3), että tehoaineen IKI 1145; TO 1145 (fostiasaatti) osalta jätetyn asiakirja-aineiston voitiin periaatteessa katsoa täyttävän direktiivin liitteessä II ja kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset.
(7) Direktiivin 6 artiklan 3 kohdan säännösten mukaisesti komissio vahvisti päätöksessä 97/591/EY(4), että tehoaineen CGA 329351 (metalaksyyli-m) osalta jätetyn asiakirja-aineiston voitiin periaatteessa katsoa täyttävän direktiivin liitteessä II ja kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset.
(8) Direktiivin 6 artiklan 3 kohdan säännösten mukaisesti komissio vahvisti päätöksessä 97/865/EY(5), että tehoaineen MON 37500 (sulfosulfuroni) osalta jätetyn asiakirja-aineiston voitiin periaatteessa katsoa täyttävän direktiivin liitteessä II ja kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset.
(9) Direktiivin 6 artiklan 3 kohdan säännösten mukaisesti komissio vahvisti päätöksessä 97/865/EY, että tehoaineen Spodoptera exigua nuclear polyhedrosis virus osalta jätetyn asiakirja-aineiston voitiin periaatteessa katsoa täyttävän direktiivin liitteessä II ja kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset.
(10) Tällainen tietojen varmistus on tarpeen, jotta asiakirjat voitaisiin tutkia yksityiskohtaisesti ja jotta jäsenvaltioilla olisi mahdollisuus myöntää kyseessä olevaa tehoainetta sisältäville kasvinsuojeluaineille väliaikainen lupa enintään kolmeksi vuodeksi siten, että direktiivin 8 artiklan 1 kohdassa säädettyjä edellytyksiä noudatetaan, erityisesti edellytystä tehdä yksityiskohtainen arviointi tehoaineesta ja kasvinsuojeluaineesta direktiivin vaatimusten mukaisesti.
(11) Tehoaineen IKI 1145; TO 1145 (fostiasaatti) vaikutukset ihmisten terveyteen ja ympäristöön arvioidaan hakijan ehdottamien käyttötarkoitusten osalta direktiivin 6 artiklan 2 ja 4 kohdan säännösten mukaisesti. Yhdistynyt kuningaskunta toimitti komissiolle esittelevänä jäsenvaltiona 18 päivänä maaliskuuta 1998 asianomaisen arvioluonnoksen. Jäsenvaltiot ja komissio tarkastelevat kyseistä kertomusta pysyvässä kasvinsuojelukomiteassa sekä sen työryhmissä.
(12) Tehoaineen CGA 329351 (metalaksyyli-m) vaikutukset ihmisten terveyteen ja ympäristöön arvioidaan hakijan ehdottamien käyttötarkoitusten osalta direktiivin 6 artiklan 2 ja 4 kohdan säännösten mukaisesti. Belgia toimitti komissiolle esittelevänä jäsenvaltiona 27 päivänä heinäkuuta 1999 asianomaisen arvioluonnoksen. Jäsenvaltiot ja komissio tarkastelevat kyseistä kertomusta pysyvässä kasvinsuojelukomiteassa sekä sen työryhmissä.
(13) Tehoaineen MON 37500 (sulfosulfuroni) vaikutukset ihmisten terveyteen ja ympäristöön arvioidaan hakijan ehdottamien käyttötarkoitusten osalta direktiivin 6 artiklan 2 ja 4 kohdan säännösten mukaisesti. Irlanti toimitti komissiolle esittelevänä jäsenvaltiona 2 päivänä huhtikuuta 1998 asianomaisen arvioluonnoksen. Jäsenvaltiot ja komissio tarkastelevat kyseistä kertomusta pysyvässä kasvinsuojelukomiteassa sekä sen työryhmissä.
(14) Tehoaineen Spodoptera exigua nuclear polyhedrosis virus vaikutuksia ihmisten terveyteen ja ympäristöön arvioidaan hakijan ehdottamien käyttötarkoitusten osalta direktiivin 6 artiklan 2 ja 4 kohdan säännösten mukaisesti. Alankomaat toimitti komissiolle esittelevänä jäsenvaltiona 19 päivänä marraskuuta 1999 asianomaisen arvioluonnoksen. Jäsenvaltiot ja komissio tarkastelevat kyseistä kertomusta pysyvässä kasvinsuojelukomiteassa sekä sen työryhmissä.
(15) Asiakirja-aineiston arviointia ei ole ollut mahdollista saattaa loppuun kolmen vuoden kuluessa edellä mainittujen täydellisyyspäätösten tekemisestä. Fostiasaatin osalta toimijoiden altistumista ja aineen käyttäytymistä ympäristössä koskevat tutkimukset ovat olleet pitkiä ja perusteellisia. Metalaksyyli-m:n osalta aineen käyttäytyminen ympäristössä on herättänyt paljon keskustelua. Sulfosulfuronin osalta nisäkkäiden toksikologiaan liittyvää kysymystä on tutkittu perusteellisesti. Tehoaineen Spodoptera exigua nuclear polyhedrosis virus osalta ihmisten terveyteen ja ympäristöön kohdistuvan riskin arviointia on tutkittu ja siitä on keskusteltu pitkään.
(16) Yhdistynyt kuningaskunta myönsi ensimmäisen väliaikaisen luvan tehoaineelle IKI 1145; TO 1145 (fostiasaatti) 25 päivänä helmikuuta 1998; luvan voimassaolo päättyy 25 päivänä helmikuuta 2001.
(17) Yhdistynyt kuningaskunta myönsi ensimmäisen väliaikaisen luvan tehoaineelle CGA 329351 (metalaksyyli-m) 20 päivänä tammikuuta 1998; luvan voimassaolo päättyy 20 päivänä tammikuuta 2001.
(18) Irlanti myönsi ensimmäisen väliaikaisen luvan tehoaineelle MON 37500 (sulfosulfuroni) 16 päivänä helmikuuta 1998; luvan voimassaolo päättyy 16 päivänä helmikuuta 2001.
(19) Alankomaat myönsi ensimmäisen väliaikaisen luvan tehoaineelle Spodoptera exigua nuclear polyhedrosis virus 1 päivänä joulukuuta 1997; luvan voimassaolo päättyy 1 päivänä joulukuuta 2000.
(20) Jäsenvaltioille olisi annettava mahdollisuus pidentää näitä tehoaineita sisältäville kasvinsuojeluaineille myönnettyjä väliaikaisia lupia 12 kuukaudella direktiivin 8 artiklan säännösten mukaisesti, jotta asiakirjojen tutkimista voitaisiin jatkaa.
(21) Väliaikaisia lupia voidaan pidentää ainoastaan, jos asianomainen jäsenvaltio on näyttänyt toteen, että tehoaine täyttää edelleen direktiivin 5 artiklan 1 kohdan vaatimukset ja että kasvinsuojeluaineen voidaan olettaa täyttävän 4 artiklan 1 kohdan b-f alakohdan vaatimukset.
(22) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltiot voivat pidentää tehoaineita IKI 1145; TO 1145 (fostiasaatti), CGA 329351 (metalaksyyli-m), MON 37500 (sulfosulfuroni) ja Spodoptera exigua nuclear polyhedrosis virus sisältävien kasvinsuojeluaineiden väliaikaisia lupia enintään 12 kuukauden ajaksi tämän päätöksen tekopäivästä.
2 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä maaliskuuta 2001.

Labels: 17
20
0
3
6